ai4bharat/Pralekha huggingface dataset:
وزارت خزانہ
اے ڈی بی، بھارت نے مدھیہ پردیش کی سڑکوں کی حالت بہتر بنانے کیلئے پی پی پی کے سلسلے میں 490 ملین امریکی ڈالر کے بقدر کے قرض کے معاہدے پر دستخط کیے
نئیدہلی۔20؍دسمبر۔ایشیائی ترقیاتی بینک  اور حکومت ہند نے آج ریاست مدھیہ پردیش میں 1600 کلو میٹر ریاستی شاہراہوں اور اہم ضلعی سڑکوں کو واحد سے دوہری لین والی بنانے یعنی چوڑی کرنے سے متعلق سرکاری – نجی شراکت داری  پروجیکٹ کیلئے 490 ملین امریکی ڈالر کے بقدر کے قرض کے معاہدے پر دستخط کیے ہیں۔ اس کے علاوہ اضافی طور پر 286 ملین امریکی ڈالر کی سرمایہ کاری کے لئے پی پی پی ماڈلٹی کے تحت نجی شعبے کی شراکت داری کے ذریعے سرمایہ بہم پہنچایا جائے گا۔
مذکورہ قرض معاہدے پر دستخط کرنے والوں میں ایڈیشنل سکریٹری  ، محکمہ اقتصادی اُمور وزارت خزانہ جناب سمیر کمار کھرے اور اے ڈی بی کے بھارت کے ریزیڈنٹ مشن کے کنٹری ڈائرکٹر جناب کینیچی یوکو یاما شامل تھے۔
مذکورہ قرض معاہدے پر دستخط کے بعد جناب کھرے نے کہا کہ ریاستی شاہراہیں اور اہم ضلعی سڑکیں، دیہی سڑکوں اور قومی شاہراہوں کے مابین ایک اہم رابطہ فراہم کرتی ہیں۔ مذکورہ سڑکوں کی حالت بہتر بنانے سے یہ پروجیکٹ اپنے طور پر دیہی اور شہری کنیکٹیویٹی کو اس ریاست میں بہتر بنائے گا اور بہتر خدمات اور منڈیوں تک رسائی کو آسان اور بہتر بنائے گا۔
جناب یوکویاما نے کہا کہ یہ پروجیکٹ اے ڈی بی کے ذریعے ریاست کے سڑک کے شعبے سے 2002 سے وابستگی کو جاری رکھنے والا پروجیکٹ ہے اور یہ پروجیکٹ مخلوط سالانہ ماڈل  کے توسط سے پی پی پی کو متعارف کرکے ایک نئی شراکت داری کا آغاز کرے گا جس کے ذریعے سرکاری سرمایہ فراہمی کا راستہ ہموار ہوگا اور پونجی سرمایہ کاری کی ہمہ گیری کی کیفیت میں بہتری رونما ہوگی۔
ایچ اے ایم انجینئرنگ ، حصولیابی، تعمیر اور بناؤ ، چلاؤ اور منتقل کرو کا ایک مرقع ہے۔ اس کےتحت ڈیزائن ، نفاذ اور آپریشن و رکھ رکھاؤ کی ذمہ داریاں نجی شعبے کو منتقل ہوجاتی ہیں جبکہ اس کے نتیجے میں نجی شعبے کی سرمایہ کاری راغب ہوتی ہے۔ اس ماڈل کے تحت حکومت تعمیر کے دوران پروجیکٹ کی لاگت کا 60فیصد حصہ جاری کرے گی جو قسطوں کی شکل میں تکمیل کے سنگ میلوں کے ساتھ مربوط ہوگا ، بقیہ 40فیصد سرمایہ کا انتظام مساوی سرمایہ حصص اور تجارتی قرض کے توسط سے کیا جائیگا۔ ایک مرتبہ جب یہ پروجیکٹ مکمل ہوجائیگا تو حکومت دس برسوں کی مدت میں مالی سرمایہ کاروں کی رقم ادا کرے گی۔
یہ پروجیکٹ 750 کلو میٹر طویل ریاستی شاہراہوں اور 820 کلو میٹر طویل ایم ڈی آر کی حالت کو بہتر بنائے گا اور انہیں دو لینوں میں بدلنے کے ساتھ ساتھ سڑک سلامتی خصوصیات فراہم کرتے ہوئے ہر موسم میں استعمال کے لائق بنائے گا۔ اس کے تحت ایک ای۔ رکھ رکھاؤ نظام بھی وضع کیا جائیگا جو سڑکوں کے نقص یا درکار رکھ رکھاؤ کو ریکارڈ کرسکے گا اور ٹھیکے کی بنیاد پر نفاذ کیلئے تربیتی پروگرام فراہم کریگا تاکہ اس سلسلے میں صلاحیت سازی کی جاسکے اور یہ پروجیکٹ مدھیہ پردیش سڑک ترقیات کارپوریشن کیلئے مالی سرمایہ بھی فراہم کریگا۔ 2002 سے اے ڈی بی نے ریاستی حکومت کو اپنے سڑکوں کے نیٹ ورک کی ترقی کیلئے 5 قرض فراہم کیے ہیں جن کی مدد سے تقریباً 7300 کلو میٹر سڑکوں یا 11فیصد مجموعی نیٹ ورک کی حالت بہتر بنائی جاسکی ہے۔
اے ڈی بی نے خوشحال، مبنی بر شمولیت ، لچکدار اور ہمہ گیر ایشیا اور بحرالکاہل کے حصول کا عہد کر رکھا ہے اور یہ بینک ازحد غربت اور افلاس کو ختم کرنے کے سلسلے میں لگاتار اپنی کوششیں کرتا آیا ہے۔ 2018 میں اس نے 21.6 بلین امریکی ڈالر کے بقدر کے نئے قرضوں اور گرانٹس کی فراہمی کا عہد کیا تھا ، یہ بینک 1966 میں قائم کیا گیا تھا اور اس کی ملکیت 68 اراکین پر مشتمل ہے جس میں 49 اراکین اسی خطے سے متعلق ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ع ن
U-5948
(Visitor Counter : 96
وزیراعظم کا دفتر
وزیر اعظم نے سرمایہ کاروں کو بتایا کہ بھارت میں شہرکاری کے شعبہ میں سرمایہ کاری کے لئے زبردست مواقع موجود ہیں
مابعد کووِڈ دنیا کو طرز فکر اور طور طریقے دوبارہ ترتیب دینے کی ضرورت پیش آئے گی
100 اسمارٹ شہروں نے 30 بلین ڈالر کے بقدر کے پروجیکٹس تیار کیے ہیں
تیسرے سالانہ بلومبرگ نئے اقتصادی فورم سے خطاب
نئی دہلی، 17 نومبر 2020: وزیر اعظم جناب نریندر مودی نے سرمایہ کار حضرات کو بھارتی شہرکاری کے شعبہ میں سرمایہ کاری کرنے کے لئے مدعو کیا ہے۔ تیسرے سالانہ بلومبرگ نئے اقتصادی فورم سے آج ویڈیوکانفرنسنگ کے توسط سے خطاب کرتے ہوئے، وزیر اعظم نے کہا، ’’اگر آپ شہرکاری میں سرمایہ کاری کرنا چاہتے ہیں تو بھارت میں آپ کے لئے زبردست مواقع موجود ہیں۔ اگر آپ اختراع میں سرمایہ کاری کرنے کے خواہاں ہیں، تو بھارت میں آپ کے لئے زبردست مواقع موجود ہیں۔ اگر آپ پائیدار حل کے لئے سرمایہ کاری کرنا چاہتے ہیں تو بھارت میں آپ کے لئے زبردست مواقع موجود ہیں۔ یہ مواقع ایک متحرک جمہوریت کے ساتھ حاصل ہوتے ہیں۔ ایک کاروباری دوست ماحول، ایک زبردست منڈی، اور ایک حکومت، جو بھارت کو ترجیحی عالمی سرمایہ کاری مقام بنانے میں کوئی کسر نہیں چھوڑے گی۔‘‘
جناب مودی نے کہا کہ مابعد کووِڈ دنیا کو نئے سرے سے شروعات کرنے کی ضرورت پیش آئے گی، حالانکہ یہ شروعات طریقہ کار کو از سرنو ترتیب دیے بغیر ممکن نہیں ہے۔ اس کے لئے سوچ، طریقہ کار اور رواجوں کو ازسر نو ترتیب دینے کی ضرورت پیش آئے گی۔ وبائی مرض نے ہر شعبے میں نئے پروٹوکول تیار کرنے کے لئے موقع فراہم کیا ہے۔ وزیر اعظم نے مزید کہا کہ، ’’اگر ہم مستقبل کے لئے لچکدار نظام تیار کرنا چاہتے ہیں تو دنیا کو اس موقع کو ہاتھ سے نہیں جانے دینا چاہئے۔ ہمیں مابعد کووِڈ دنیا کو درکار ضرورتوں کے بارے میں سوچنا چاہئے۔ ہمارے شہری مراکز کو بہتر بنانے کا عمل اس سلسلے میں ایک اچھی شروعات ہوگی۔
شہری مراکز کو بہتر بنانے کے عمل کے بارے میں بات کرتے ہوئے وزیر اعظم مودی نے صحتیابی کے عمل سے گزر رہے لوگوں پر توجہ مرکوز کرنے پر زور دیا۔ عوام کو بڑے وسائل اور برادریوں کو بڑا بلڈنگ بلاک قرار دیتے ہوئے وزیر اعظم نے کہا، ’’اس وبائی مرض نے ایک مرتبہ پھر اس اہمیت کو اجاگر کر دیا ہے کہ سوسائٹیوں اور کاروبار کے طور پر ہمارا سب سے بڑا وسیلہ ہمارے عوام ہیں۔ مابعد کووِڈ کی دنیا اسی کلیدی اور بنیادی وسیلے کو پروان چڑھاکر تعمیر کی جانی چاہئے۔‘‘
وزیر اعظم نے وبائی مرض کے دوران حاصل ہوئے اسباق کو آگے پہنچانے کی ضرورت پر زور دیا۔ لاک ڈاؤن کی مدت کے دوران صاف ستھرے ماحول کے بارے میں بات کرتے ہوئے انہوں نے کہا کہ کیا ہم ایسے پائیدار شہر بنا سکتے ہیں جہاں صاف ستھرا ماحول ایک عام بات ہو نہ کہ خاص بات؟ جناب مودی نے کہا کہ، ’’ ہماری کوشش یہ رہی ہےکہ بھارت میں شہری مراکز قائم کیے جائیں، جس میں تمام شہری سہولیات تو موجود ہوں لیکن اس کی روح گاؤں کی ہو۔‘‘
انہوں نے فورم کو بھارتی شہری علاقوں کے احیاء کے لئے ڈجیٹل انڈیا، اسٹارٹ اپ انڈیا، واجبی لاگت والے مکانات، رئیل اسٹیٹ  ایکٹ اور 27 شہروں میں میٹرو ریل جیسی حالیہ پہل قدمیوں کے بارے میں بتایا۔ انہوں نے فورم کو مطلع کرتے ہوئے کہا کہ، ’’ہم 2022 تک 1000 کلو میٹر طویل میٹرو ریل نظام فراہم کرانے کے راستے پر گامزن ہیں۔‘‘
وزیر اعظم نے کہا کہ، ’’ہم نے دو مراہل پر مشتمل طریقہ کار کے توسط سے 100 اسمارٹ شہروں کا انتخاب کیا ہے۔ یہ ایک ملک گیر مسابقتی عمل تھا جو کوآپریٹیو اور مسابقتی وفاقیت کے فلسفے کی حمایت کرتا ہے۔ ان شہروں نے دو لاکھ کروڑ روپئے یا 30 بلین ڈالر کے بقدر کے پروجیکٹوں کو تیار کیا ہے۔ اور ایک لاکھ چالیس ہزار کروڑ روپئے یا 20 بلین ڈالر کے بقدر کے پروجیکٹ یا تو مکمل ہو چکے ہیں یا تکمیل کے قریب ہیں۔
وزارت خزانہ
مرکزی کابینہ نے دوہرے ٹیکس سے بچنے کے لئے ہندوستان اور چلی کے درمیان سمجھوتے اور پروٹوکول کو منظوری دی
نئی دہلی،27؍نومبر:وزیر اعظم جناب نریندر مودی کی سربراہی میں مرکزی کابینہ نے آج دوہرے ٹیکس سے بچنے اور آمدنی سے متعلق ٹیکسوں کے سلسلےمیں مالی عذر کو روکنے اور بچنے کے لئے جمہوریہ ہندوستان اور جمہوریہ چلی کے درمیان دوہرے ٹیکس سے بچنے کے سمجھوتے  پر دستخط کو منظوری دے دی ہے۔
اہم اثرات:
ڈی ٹی اے اے دوہرے ٹیکس کو ختم کرنے میں مدد کرے گا۔تکنیکی خدمات کے لئے سود، روالٹیز اور فیس پر سورس ملک میں ٹیکس شرحوں کو طے کرکے سرمایہ کاری کو فروغ دیتے ہوئے سمجھوتے کے ذریعے کانٹرکٹنگ ملکوں کے درمیان ٹیکس کے حقوق کےواضح الاٹمنٹ سے دونوں ملکوں کے سرمایہ کاروں اور کاروباریوں کو ٹیکس کی یقین دہانی فراہم ہوسکے گی۔یہ سمجھوتہ اور پروٹوکول جی -20او ای سی ڈی بنیادی ایروزن پروفٹ شفٹنگ  پروجیکٹ کے کم سے کم معیارات اور دیگر سفارشوں کو نافذ کرے گا۔پری ایمبل ٹیکسٹ کی شمولیت جو بی ای پی ایس پروجیکٹ کے مطابق فوائد شق کے سمپلی فائڈ لمٹیشن کے ساتھ سمجھوتے میں ایک اہم اینٹی ابیوزڈ شق ہے، سے ٹیکس پلاننگ حکمت عملی پر روک لگانے میں مددکرے گا۔، جو ٹیکس ضابطوں میں فاصلوں کا استحصال کرتا ہے۔
حکمت عملی اور اہداف کا نفاذ:
کابینہ کی منظوری کے بعد سمجھوتے اور پروٹوکول کو نافذ کرنے کے لئے ضروری کارروائیاں مکمل کی جائیں گی۔ وزارت کی جانب سے نفاذ کے عمل کی نگرانی کی جائے گی۔
کوئلے کی وزارت
کوئلے کی فروخت کے لئے کوئلہ کانوں کی نیلامی سے متعلق تکنیکی بولیوں کا افتتاح
نیلامی کی دوسری کوشش
کوئلہ کان ایکٹ 2015کے تحت نیلامی کا 11واں حصہ
معدن اورمعدنیات سے  ایکٹ 1957کے تحت نیلامی کا پہلا حصہ
نئی دہلی،28جنوری:کوئلے کی وزارت کے نامزد کردہ اتھارٹی کے ذریعہ 9دسمبر ، 2020کو کوئلے کی فروخت کے مقصد سے 4کوئلہ کانوں  نارتھ اورسیرے گرہا)کی نیلامی کاعمل شروع ہوا۔ ان کوئلہ کانوں کی نیلامی کی یہ دوسری کوشش تھی ، جب کہ پہلی کوشش کو تکنیکی طورپر اہل قراردیئے گئے امیدواروں کی تعداد کم رہنے کی بنا پر کالعدم قراردے دیاگیاتھا۔
کوئلے کی وزارت کی طرف سے یکم جون ، 2020کو جاری آفس میمورنڈم نمبر سی بی اے 2-13011/2/2020-سی بی اے 2کے پیرانمبر 2.2 کی روشنی میں نامزد حکام نے دوسری کوشش کا آغاز انھیں شرائط وضوابط کے ساتھ کیا جو پہلی اورمنسوخ کردہ کوشش کے دوران تھے لیکن اس پہلی نیلامی میں شامل تکنیکی طورپر اہل امیدوارکی ابتدائی پیشکش کو نیلامی کی دوسری کوشش میں فلوپرائز کے طورپر قائم رکھاگیاہے ۔
تکنیکی بولی کے داخل کرنے کی آخری تاریخ 27جنوری ، 2021تھی ۔امیدواروں کی تکنیکی بولیوں کوجن میں آن لائن اورآف لائن دستاویزات شامل تھیں ،کو کوئلے کی وزارت شاستری بھون میں 28جنوری ، 20211کو 12.00بجے دوپہرسے کھولاگیا، جس کے دوران امیدواروں کے نمائندے موجود تھے ۔ امیدواروں کویہ اختیاردیاگیاتھاکہ وہ چاہے اس اجلاس میں اصالتاًحاضرہوں یاورچوئل طورپر ۔آن لائن بولیوں کو نشاندہی کرنے کے بعد کھولاگیا۔ آن لائن بولی کی دستاویزات والے مہربندلفافوں کو بھی کھولاگیا۔ کرالوئی  نارتھ کوئلہ کان کے لئے ایک بولی موصول ہوئی ہے ۔ دیگرکھانوں کے لئے کوئی بولی وصول نہیں ہوئی ہے۔
بولیوں کی جانچ پڑتال ایک کثیرجہتی ٹیکنیکل ای -ویلیوایشن کمیٹی کرے گی جس کے بعد ٹینڈرڈاکیومنٹ کے ضوابط کے تحت اگلے اقدامات کئے جائیں گے۔
کامرس اور صنعت کی وزارتہ
پیوش گوئل نے لیب گروون ڈائمنڈس، تحقیق اور ترقی پر توجہ مرکوز کرنے، مشترکہ سہولیات کے قیام اور ترقی کو فروغ دینے کے لیے مناسب افرادی قوت کی مہارت پر میٹنگ کی صدارت کی
اس شعبے میں 2025 تک 25 لاکھ تک روزگار کے مواقع پیدا کیے جاسکتے ہیں
تجارت اور صنعت؛ صارفین کے امور، خوراک اور سرکاری نظام تقسیم نیز ٹیکسٹائل کے مرکزی وزیر جناب پیوش گوئل نے آج نئی دہلی میں لیب سے تیار کردہ ڈائمنڈز انڈسٹری کے نمائندوں کے ساتھ ایک میٹنگ کی صدارت کی۔
تحقیق اور ترقی کے فروغ، مشترکہ سہولیات کے قیام اور اس ابھرتے ہوئے شعبے کی خدمت کے لیے مناسب افرادی قوت کی ہنر مندی پر بات چیت ہوئی۔ فی الحال بھارت لیبارٹری سے تیار کردہ ہیروں کی عالمی پیداوار میں تقریباً 15 فیصد کا حصہ ہے جس کے لیے وہ اس وقت خود کفیل ہے۔ تاہم، مستقبل کے امکانات کو مدنظر رکھتے ہوئے، مشینری کی پیداوار میں تکنیکی خود انحصاری کو برقرار رکھنے اور پروڈکشن لیب میں اگائے جانے والے ہیروں میں قائدانہ مقام رکھنے کی ضرورت ہے۔ ڈائمنڈ پالش کرنے میں بھارت کی مہارت کو دیکھتے ہوئے یہ ضروری ہے کہ بھارت خود کو لیبارٹری سے تیار کردہ ہیروں کے شعبے میں بھی مضبوطی سے کھڑا کرے کیونکہ پالش کرنے کا عمل ایک جیسا ہے۔ سال 2025 تک 25 لاکھ روزگار کے مواقع پیدا ہونے کا امکان ہے۔
لیب سے اگائے جانے والے ہیرے وہ ہیرے ہوتے ہیں جو جدید ٹیکنالوجی کا استعمال کرتے ہوئے لیبارٹری کے اندر اگائے جاتے ہیں جو قدرتی ہیروں کی افزائش کے عمل کو نقل کرتا ہے اور اس کا نتیجہ ایک انسان ساختہ ہیرا ہے جو کیمیاوی، جسمانی اور نظری طور پر وہی ہے جو زمین کی سطح کے نیچے اگایا جاتا ہے۔ لیب سے تیار کردہ ہیروں کو دو طریقوں سے بنایا جا سکتا ہے - ہائی پریشر ہائی ٹمپریچر )ایچ پی ایچ ٹی ) جو چین میں استعمال ہوتا ہے اور کیمیکل ویپر ڈیپوزیشن  جو کہ امریکہ اور بھارت میں استعمال ہوتا ہے۔
زیورات کی صنعت کے علاوہ لیب سے تیار کردہ ہیرے کمپیوٹر چپس، سیٹلائٹ، جی5 نیٹ ورکس میں بھی استعمال ہوتے ہیں کیونکہ انہیں انتہائی مشکل ماحول میں استعمال کیا جاسکتا ہے کیونکہ یہ سلیکون پر مبنی چپس سے کم طاقت استعمال کرتے ہوئے زیادہ رفتار سے کام کرنے کی صلاحیت رکھتا ہے۔
قدرتی ہیروں کی طرح بھارت نے لیبارٹری سے تیار کیے گئے ہیروں کو کاٹنے اور پالش کرنے میں اپنا قائدانہ کردار ثابت کیا ہے۔2018-19، 2019-20،2020-21 اور 2020-21 کے دوران بھارت کی پالش شدہ لیب سے تیار کردہ ہیروں کی برآمدات بالترتیب 274 ملین امریکی ڈالر، 473 ملین امریکی ڈالر، 637 ملین امریکی ڈالر اور 1293 ملین امریکی ڈالر تھیں۔ انہی ادوار میں سالانہ نمو 72 فیصد، 35 فیصد اور 103 فیصد تھی۔
بھارت امریکہ، ہانگ کانگ، متحدہ عرب امارات، اسرائیل اور بلجیم وغیرہ کو پالش شدہ لیب گروون ہیرے برآمد کرتا ہے۔ بھارت کی برآمدات میں امریکہ کا حصہ تقریباً 67 فیصد ہے اور اس کے بعد ہانگ کانگ کا حصہ 14 فیصد ہے۔
میٹنگ میں جناب بی وی آر سبھرامنیم سکریٹری اور جناب وپل بنسل جوائنٹ سکریٹری موجود تھے۔ صنعت کی نمائندگی مسٹر کولن شاہ، چیئرمین جی جے ای پی سی، جناب سبیاسچی رے، ایگزیکٹو ڈائریکٹر جی جے ای پی سی، جناب سمیر جوشی ایگزیکٹو ڈائریکٹر انڈین ڈائمنڈ انسٹی ٹیوٹ سورت، جناب پرمود اگروال، چیئرمین نیشنل جیم اینڈ جیولری کونسل آف انڈیا اور دیگر صنعت کے نمائندوں نے کی۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 93
وزیراعظم کا دفتر
وزیر اعظم نے موربی میں ہوئے حادثے کے بارے میں گجرات کے وزیر اعلی سے بات کی
وزیر اعظم جناب نریندر مودی نے گجرات کے وزیر اعلیٰ بھوپیندر بھائی پٹیل اور دیگر حکام سے موربی میں ہوئےحادثے کے بارے میں بات کی ہے۔ جناب مودی نے امدادی کارروائیوں کے لیے فوری طور پر ٹیموں کو متحرک کرنے کا مطالبہ بھی کیا ہے۔
وزیر اعظم کے دفتر نے ٹویٹ کیا؛
"وزیراعظم @ نریندر مودی نے گجرات کے وزیر اعلی @ بھوپیندر بی جےپی اور دیگر عہدیداروں سے موربی میں ہوئے حادثے کے بارے میں بات کی ہے۔ انہوں نے راحت کاموں کے لئے فوری طور پر ٹیموں کو متحرک کرنے کا مطالبہ کیا ہے۔ انہوں نے کہا ہے کہ صورتحال کو قریب سے اور مسلسل مانیٹر کیا جائے، اور متاثرہ افراد کی ہر ممکن مدد کی جائے۔ "
پی ایم او انڈیا30 اکتوبر 2022
وزارت اطلاعات ونشریات
مرکزی کابینہ نے ریڈیو اور ٹیلی ویژن نشریات کے میدان میں ہندوستان اور غیر ملکی نشرکاروں کے درمیان طے پانے والی مفاہمتی عرضداشت کی منظوری دے دی
وزیر اعظم جناب نریندر مودی کی صدارت میں ہونےوالے مرکزی کابینہ کے اجلاس میں ریڈیو اور ٹیلی ویژن نشریات کے میدان میں حکومت ہند اور غیر ملکی نشر کاروں کے درمیان طے پانے والی مفاہمتی عرضداشت کو استقدامی منظوری دے دی گئی۔
فوائد
غیر ملکی نشرکاروں کے ساتھ طے پانے والی اس مفاہمتی عرضداشت سے درج ذیل امور میں مدد ملے گی۔
I نئے خوابوں اورامکانات میں عوامی نشرکاروں کو معاونت حاصل ہوگی۔
II نئی ٹکنالوجی اور سخت مقابلوں کے مطالبے کے تدارک کے لئے نئی حکمت عملی وضع کی جاسکے گی۔
III میڈیا کو متعدل بنایا جاسکے گا۔
IV میڈیا کی عالم کاری میں معاونت حاصل ہوگی۔
زبردست اثرات
باہمی تبادلے کے ذریعہ حاصل کئے جانے والے پروگرام کی نشر کاری اور پروگرام کی مشترکہ تیاری سے معیار اور دوردرشن اور آل انڈیا ریڈیو کے ناظرین؍سامعین میں شمولیت پیدا ہوسکے گی۔تکنیکی معلومات کے باہمی تبادلے ، تجربے اور افرادی تربیت سے عوامی نشرکاروں کو نشریات کے میدان میں پیش آنے والے چیلنجوں کا مقابلہ کرنے میں مدد ملے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ س ش۔ع ر
U-4511
(Visitor Counter : 55
جل شکتی وزارت
جل جیون مشن کی صورتحال
اگست 2019 سے، حکومت ہند، ریاستوں کے ساتھ شراکت میں، جل جیون مشن کو نافذ کر رہی ہے تاکہ 2024 تک ہر دیہی گھر میں پینے کے قابل نل کے پانی کی فراہمی کا بندوبست کیا جا سکے۔
جل جیون مشن کے اعلان کے وقت، 3.23 کروڑ دیہی گھرانوں میں نل کے پانی کے کنکشن ہونے کی اطلاع تھی۔ پچھلے 35 مہینوں میں اب تک 6.70 کروڑ گھرانوں کو نل کے پانی کے کنکشن فراہم کیے گئے ہیں۔ اس طرح، تین اگست، 2022 تک، ملک کے 19.11 کروڑ دیہی گھرانوں میں سے، تقریباً 9.93 کروڑ  گھرانوں کے گھروں میں نل کے پانی کی فراہمی کی اطلاع ہے۔
جے جے ایم کی منصوبہ بندی کرنے اور اس پر عمل درآمد کے لیے پورے ملک میں تیز رفتاری کے ساتھ کئی اقدامات کیے گئے ہیں۔جس میں ریاستوں/ مرکز کے زیر انتظام علاقوں کے سالانہ ایکشن پلان کی مشترکہ بحث اور اسے حتمی شکل دینا، عمل آوری کا باقاعدہ جائزہ، ورکشاپس/کانفرنسز/ویبنارز کے ذریعے علم کا اشتراک اور تکنیکی مدد فراہم کرنے کے لیے کثیر الضابطہ ٹیم کے فیلڈ وزٹ وغیرہ شامل ہیں۔ جے جے ایم کے نفاذ کے لیے ایک تفصیلی عملی رہنما خطوط؛ دیہی گھرانوں میں پینے کا صاف پانی فراہم کرنے کے لیے گرام پنچایتوں اور وی ڈبلیو ایس سی کے لیے مارگدرشیکا اور آنگن واڑی مراکز، آشرم شالاؤوں اور اسکولوں میں پائپ کے ذریعے پانی کی فراہمی کی خصوصی مہم کے لیے رہنما خطوط ریاستوں/ مرکز کے زیر انتظام علاقوں کے ساتھ مشترک کیے گئے ہیں، تاکہ جل جیون مشن کی منصوبہ بندی اور عمل آوری میں آسانی ہو۔ آن لائن نگرانی کے لیے، جے جے ایم -مربوط انتظامی اطلاعاتی نظام  اورجےجے ایم -ڈیش بورڈ کو ذمہ داری دی گئی ہے۔
اب تک گوا، تلنگانہ، ہریانہ او رانڈومان و نکوبار جزائر جزائر ، مرکز کے زیر انتظام علاقوں، دادرا اور نگر حویلی اور دمن اور دیو اور پڈوچیری نے تمام گھرانوں کو نل کے پانی کا کنکشن فراہم کرنے کی اطلاع دی ہے۔ دیہی گھرانوں وغیرہ میں نل کے پانی کے کنکشن کی ریاست/یو ٹی، ضلع اور گاؤں کے لحاظ سے صورتحال، جیسا کہ ریاستوں/یوٹیز کے ذریعہ رپورٹ کیا گیا ہے عوامی ڈومین میں ہے اور جے جے ایم ڈیش بورڈ پر دستیاب ہے:
https://ejalshakti.gov.in/jjmreport/JJMIndia.aspx
یہ جانکاری جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں دی۔
ش ح۔ ش ت۔ج
Uno-8883
(Visitor Counter : 70
اسٹیل کی وزارت
فولاد کی وزارت نے فولاد تیار کرنے والوں کے لیے آسانیاں فراہم کرنے کے علاوہ انہیں برابری کا درجہ دیا
فولاد کی وزارت نے سبھی فولاد تیار کرنے والوں کو چاہے وہ اوسط درجے کی صنعت ہو یافولاد تیار کرنے والے بڑے صنعت کار ہوں، چاہے ان کی گنجائش مختلف ہوں اور فولاد پیدا کرنےکے مختلف طریقہ اپناتے ہوںکو ایک جیسا برابر کا درجہ دیا ہے اور فولاد تیار کرنے والوں کے لئے آسانیاں فراہم کی ہیں۔ فولاد کی وزارت نے مربوط فولادتیار کرنے والوں، ابتدائی فولاد تیار کرنے والوں سکینڈری فولاد تیار کرنے والوں کی حیثیت سے فولاد پیدا کرنے والوںکی زمرہ بندی روک دی ہے۔ اس کے بجائے کسی اسٹیل پروڈکٹ کو بیورو آف انڈین اسٹینڈرڈ کے ذریعہ ایک بارتصدیق کا سرٹیفکیٹ دینے اور متوقع خصوصیات کو پورا کرنے کے بعد اس کے ساتھ بنیادی ان پٹ مٹیریل اور اپنائے گئے عمل کی بنیاد پر کوئی فرق نہیں کیا جائے گا۔ اس بارے میں 53 کوالٹی کنٹرول احکامات جاری کئے گئے ہیں، جن میں متعدد فولاد تیار کرنے والوں کے لئے معیاری پیمانہ شامل کئے گئے ہیں۔
سرکاری انجینئرنگ محکموں، خاص کر سی پی ڈبلیو ڈی ملٹری انجینئرنگ سروس اور این بی سی سی سے مذکورہ وضاحت پر عمل کرنے اور اپنے ٹنڈرس میں کسی بھی بندش کے عمل سے بچنے کے لئے کہا گیا ہے۔
۔۔۔۔۔۔۔۔۔۔۔
م ن۔ح ا ۔ ت ع۔
U-1170
(Visitor Counter : 48
سماجی انصاف اور تفویض اختیارات کی وزارت
بھارت کی باز آباد کاری سے متعلق کونسل کے ذریعہ ویب تک رسائی کے موضوع پر 21 مارچ 2023 سے 23 مارچ 2023 تک تین روزہ ورک شاپ
معذور افراد کے لئے ساز گار ڈیجیٹل پلیٹ فارم کےموضوع پر توجہ مرکوز
ورکشاپ کا مقصد سوشل میڈیا تک رسائی سمیت ڈیجیٹل رسائی کے بنیادی اصولوں کا علم اور بیداری فراہم کرنا ہے
ڈی ای پی ڈبلیو ڈی کے سکریٹری اور آر سی آئی چیئرپرسن، جناب راجیش اگروال نےورکشاپ کا افتتاح کیا
ورکشاپ کا مقصد سافٹ ویئر ڈویلپرز کو ڈیجیٹل پلیٹ فارم کو مزید معذور افراد کے لیے سازگار بنانے کے بارے میں معلومات حاصل کرنے میں مدد کرنا تھا۔
ورکشاپ کا افتتاح ڈی ای پی ڈبلیو ڈی کے سکریٹری اور آر سی آئی چیئرپرسن، جناب راجیش اگروال نے21 مارچ 2023 کو کیا۔جس کے بعد مختلف معروف ایجنسیوں سے تعلق رکھنے والے شرکاء اور تربیت حاصل کرنے والوں کے لیے خیر مقدمی کلمات پیش کیے گئے۔ اس تصدیق شدہ تربیتی پروگرام کا مقصد بیداری پیدا کرنا اور ڈیجیٹل رسائی کے بنیادی اصولوں کے بارے میں معلومات فراہم کرنا ہے جس میں رسائی کے روڈ میپ اور اس میں شامل طریقہ کار، قابل رسائی دستاویزات بنانا، سوشل میڈیا تک رسائی وغیرہ شامل ہیں۔
اجلاس کے نامور مقررین میں جناب امر جین، مشن ایکسیبلٹی کے شریک بانی جناب راہول بجاج، جناب دھننجے بھولے، سری نواسو چکرورتھولا، جناب دیپندر منوچا اور زاویئرز ریسورس سنٹر فار دی ویژولی چیلنجڈکے جناب سشیل اور شیزان شامل ہیں۔
اس ورکشاپ میں شرکت سرکاری اور غیر سرکاری ڈومین کے اسپیکٹرم میں الگ الگ ہیں ، جس میں ڈی ای پی ڈیبلو ڈی کے مختلف قومی اداروں بشمول مختلف اداروں کے نجی ویب ڈویلپرز وغیرہ کی شرکت شامل ہے۔
آج اختتامی اجلاس تمام شرکاء میں اسناد تقسیم کرنے کے ساتھ اختتام پذیر ہوا۔
ش ح۔ش م - ج
Uno-3227
(Visitor Counter : 65
سماجی انصاف اور تفویض اختیارات کی وزارت
اتر پردیش کے بھدوہی میں معذور اور بزرگ شہریوں کو امداد اور معاون آلات کی تقسیم کے لئے سماجک ادھیکاریتا شیور
حکومت ہند کی سماجی انصاف اور تفویض اختیارات کی وزارت کی طرف سے چلائی جانے والی ‘راشٹریہ ویوشری یوجنا’ کے تحت آلات کی خریداری ؍ فٹنگ کے لئے معذور لوگوں کی اسکیم کے ذریعے معذورلوگوں اور بزرگ شہریوں میں امداد اور معاون آلات کی تقسیم کے لئے 16 دسمبر 2021 کو وبھوتی نارائن، گورنمنٹ انٹر کالج، گیان پور، بھدوہی ضلع، اتر پردیش میں ایک ‘ساماجک ادھیکاریتا شیور’ کا انعقاد کیا جائے گا۔ یہ کیمپ حکومت ہند کی سماجی انصاف اورتفویض اختیارات کی وزارت، ضلع انتظامیہ، بھدوہی  اور آرٹیفیشیل لمبس مینوفیکچرنگ کارپوریشن آف انڈیا  کے تعاون سے کیا جا رہا ہے۔ الیمکو سماجی انصاف اورتفویض اختیارات کی وزارت کے تحت سرکاری زمرے کا منی رتن دوئم ادارہ ہے۔
8 نومبر سے 13 نومبر 2021 تک آرٹیفیشیل لمبس مینوفیکچرنگ کارپوریشن آف انڈیا  کے زیر اہتمام تشخیصی کیمپوں کے دوران حکومت ہند کے آلات کی خریداری؍ فٹنگ کے لئے معذور افراد کی امداد کی اسکیم اور راشٹریہ ویوشری یوجناکے تحت، کل 2818 معذور اور بزرگ شہری مستفیدین کی مختلف مقامات پر شناخت کی گئی ہے۔
معیاری آپریٹنگ طریقہ کار پر عمل کرتے ہوئے 2308 معذورین اور 510 بزرگ مستفید ہونے والوں میں 02 کروڑ 62 لاکھ روپے کی لاگت سے محکمہ کی جانب سے کووڈ-19 کی وبا کو مدنظر رکھتے ہوئے تیار کردہ کل 7759 امدادی آلات مفت فراہم کئے جائیں گے۔
اس تقسیم کیمپ کی اصل تقریب 16 دسمبر 2021 کو صبح 10.30 بجے وبھوتی نارائن، گورنمنٹ انٹر کالج، گیان پور، بھدوہی  میں منعقد ہونے جا رہی ہے۔سماجی انصاف اور بااختیار بنانے کے مرکزی وزیر ڈاکٹر وریندر کمارغیر روایتی طور پر اس کیمپ کا افتتاح کریں گے۔
تقریب میں بھدوہی کے رکن پارلیمنٹ جناب رمیش چند بند آرٹیفیشل لمبس مینوفیکچرنگ کارپوریشن آف انڈیا  اور ضلعی انتظامیہ کے اعلیٰ افسران موجود ہوں گے۔
صحت اور خاندانی بہبود کی وزارت
ہندوستان میں فعال معاملات میں کمی کا سلسلہ تیزی سے جاری ہے،197 دنوں کے بعداب یہ تعداد گھٹ کر 2.14لاکھ رہ گئی ہے
پچھلے 24 گھنٹوں کے دوران 15968 نئے معاملات درج کئے گئے ہیں
ہندوستان کے فعال معاملات آج گھٹ کر 2.14 لاکھ  رہ گئے۔ مجموعی مثبت معاملات میں فعال معاملات کا حصہ مزید کم ہو کر 2.04 فیصد ہو گیا ہے، جو 197 دنوں کے بعد سب سے کم ہے۔ 30؍جون 2020 کو مجموعی فعال معاملات 215125 تھے۔
پچھلے 24 گھنٹوں میں مجموعی فعال معاملات میں 2051معاملات کی زبردست کمی آئی ہے۔
ہندوستان میں یومیہ معاملات روزانہ کی بنیاد پر مستقل کم ہوتے چلے جا رہے ہیں۔ پچھلے 24 گھنٹوں میں قومی میزان میں 16000 سے بھی کم یعنی 15968 معاملات درج کئے گئے ہیں۔ دوسری طرف پچھلے 24 گھنٹوں کے دوران 17817بیمار بحال ہوئے ہیں۔ نئے معاملات سے کہیں زیادہ بحالیوں کی تعداد نے فعال معاملات میں تیزی سے کمی کو یقینی بنایا ہے۔
بحال ہونے والے مجموعی معاملات کی تعداد 10129111 ہے، یعنی بحالی کی شرح 95.51 فیصد ہے۔ بحالی کے معاملات اور سرگرم معاملات کے مابین فرق بڑھتا ہی جا رہا ہے، جو سردست 9914604 ہے۔
81.83 فیصد بحالی کےجو نئے معاملات سامنے آئے ہیں، وہ 10 ریاستوں اور مرکز کے زیر انتظام خطوں کے ہیں۔
کیرالہ میں ایک دن میں سب سے زیادہ بحالی کے معاملات سامنے آئے ہیں۔ یہ تعداد 4270ہے۔3282بحالی کے ساتھ مہاراشٹر دوسرے نمبر پر ہے۔ چھتیس گڑھ میں یومیہ بحالی کی تعداد 1207رہی۔
74.82 فیصد نئے معاملات 7 ریاستوں اور مرکز کے زیر انتظام خطوں تک محدود ہیں۔
کیرالہ میں گزشتہ 24 گھنٹوں کے دوران زیادہ سے زیادہ 5507 نئے معاملات درج کئے گئے ہیں۔ مہاراشٹر ا میں 2936 اور کرناٹک میں 751 نئے کیس کل درج کئے گئے۔ .
پچھلے 24 گھنٹوں کے دوران 202اموات کی اطلاع ملی ہے۔ ان میں 70.30 فیصد اموات 7 ریاستوں اور مرکز کے زیر انتظام خطوں میں ہوئی ہیں۔ مہاراشٹر میں 50 اموات کی اطلاع ملی ہے، جبکہ کیرالہ اور مغربی بنگال میں بالترتیب 25 اور 18 اموات کی تازہ اطلاعات ملی ہیں ۔
کووڈ-19 کا ٹیکہ لگانے کی مہم 16؍ جنوری 2021 سے شروع ہونے جا رہی ہے۔ عوامی شراکت  کے اصولوں کے ذریعے ملک گیر پیمانے پر یہ مہم چلائی جائے گی، جس میں انتخابات  اور عالمی ایمونائزیشن پروگرام  کے تجربات سے استفادہ کیا جائے گا، صحت کی دیکھ ریکھ کی موجودہ خدمات جاری رہیں گی۔خاص طور پر قومی پروگراموں اور بنیادی صحت کی دیکھ ریکھ کے پروگراموں پر کوئی سمجھوتہ نہیں کیا جائے گا، سائنسی اور انضباطی اصولوں اور دیگر معیاری طریقہ عمل پر بھی کوئی سمجھوتہ نہیں ہوگا اورٹیکنالوجی کی مدد سے ایک منظم اور احسن طریقہ عمل اختیار کیا جائے گا۔
کووڈ-19 ویکسین ترجیحی بنیاد پر صحت کی دیکھ ریکھ کرنے والے کارکنوں اور محاذی ورکروں کو لگائی جائے گی، جن کی تعداد تقریبا 3 کروڑ ہے۔ اس کے بعد 50 سال سے زیادہ عمر کےلوگوں کو یہ ٹیکہ لگایا جائے گا، جن کی تعداد تقریبا 27 کروڑ ہے۔
اسٹڈی ٹیکنالوجی فریم ورک کے ذریعہ ویکسین لگانے کی مہم کو منظم اور احسن طریقے سے عمل میں لایا جائے گا۔
برطانیہ کے نئے قسم کے جینوم سے متاثر لوگوں کی مجموعی تعداد اب تک 102 ہے۔